સામગ્રી: મહારાષ્ટ્રના મુખ્ય મંત્રીએ વિધાનસભામાં આ બિલ રજૂ કર્યું હતું જેને વિરોધ પક્ષોએ પણ ટેકો આપ્યો હતો.

આ બિલને સર્વાનુમતે પસાર કરવામાં આવ્યું હતું. હવે આ બિલ વિધાનપરિષદમાં જશે.

આજ સવારથી સમગ્ર રાજ્યની આ બિલ પર નજર હતી જે વિધાનસભામાં રજૂ થવાનું હતું.

મરાઠાઓની સામાજિક, શૈક્ષણિક અને આર્થિક સ્થિતિનો અભ્યાસ કરવા માટે એક સમિતિ બનાવવામાં આવી હતી.

જેમની ભલામણો સાથેનું બિલ આજે મુખ્ય મંત્રીએ 12 વાગ્યે વિધાનસભામાં રજૂ કર્યું હતું.

આ સમિતિના રિપોર્ટમાં મરાઠાઓને સામાજીક અને શૈક્ષણિક પછાત વર્ગની અંદર અનામત આપવાની ભલામણ કરવામાં આવી છે.

અહીં મહત્ત્વપૂર્ણ છે કે રાજ્યની કુલ વસતિમાં 33 ટકા એટલે કે ચાર કરોડની વસતિ ધરાવતા મરાઠા સમુદાયે 16 ટકા અનામતની માગણી સાથે સરકાર વિરુદ્ધ મોરચો માડ્યો હતો.

રિપોર્ટમાં શું ભલામણો કરવામાં આવી?

બિલ સર્વાનુમત્તે પસાર થયા બાદ મુખ્ય મંત્રીની ઑફિસ તરફથી આ મામલે ટ્વિટ પણ કરવામાં આવ્યું હતું.

ટ્વિટમાં લખ્યું હતું કે મરાઠા અનામત બિલને છત્રપતી શિવાજી મહારાજની જય વચ્ચે સર્વાનુમતે પસાર કરવામાં આવ્યું છે.

'ગુજરાતમાં પણ સરવે કરાવો'

આ પહેલા મહારાષ્ટ્રમાં મરાઠા સમુદાયની વાસ્તવિક સ્થિત જાણવા મહારાષ્ટ્ર સ્ટેટ બૅકવર્ડ કમિશન દ્વારા સર્વે હાથ ધરાયો હતો. મરાઠા સમુદાયની માફક ગુજરાતમાં અનામતની માગ કરી રહેલા 'પાટીદાર અનામત આંદોલન'ના નેતા હાર્દિક પટેલ સાથે બીબીસી ગુજરાતીએ આ અંગે વાત કરી હતી. 

હાર્દિકે એવું પણ પૂછ્યું, ''મહારાષ્ટ્રમાં જો આર્થિક રીતે પછાત વર્ગો પર સરવે કરી શકાય તો ગુજરાતમાં કેમ નહીં?''

''ગુજરાતમાં આ પ્રકારનો સરવે નથી કરાઈ રહ્યો એનો અર્થ સ્પષ્ટ છે કે ગુજરાત સરકારને પાટીદાર સમાજ સાથે વ્યક્તિગત વાંધો છે.'' 

તમે આ વાંચ્યું કે નહીં?

''જો ગુજરાત સરકાર આ પ્રકારનો સરવે નહીં કરાવે તો અમે સરકારને સરવે કરવા માટે ફરજ પાડીશું.''

આ મામલે બીબીસી ગુજરાતીએ ઓબીસી નેતા અને કૉંગ્રેસના ધારાસભ્ય અલ્પેશ ઠાકોર સાથે પણ વાત કરી. 

અલ્પેશે જણાવ્યું, ''આર્થિક રીતે પછાત શ્રેણીમાં આવતા કેટલાય સમુદાયો અત્યંત પછાત છે અને તેમને હજુ સુધી અનામતનો લાભ મળ્યો નથી.''

જોકે, અલ્પેશે એવું પણ કહ્યું, ''પાટીદાર અનામત અને ઓબીસી સરવેને કોઈ લેવાદેવા નથી, બન્ને અલગઅલગ બાબતો છે.''

'49 ટકા અનામતને ખલેલ'?

આ મામલે ભાજપના પ્રવક્તા અને હાર્દિક પટેલના જૂના સાથી વરુણ પટેલે બીબીસી ગુજરાતી સાથેની વાતચીતમાં જણાવ્યું, "હાર્દિક કૉંગ્રેસના માણસ તરીકે...\nઅગાઉની સામગ્રીનો સારાંશ નીચે મુજબ કરી શકાય છે:
મહારાષ્ટ્રની વિધાનસભામાં મરાઠાઓને શિક્ષણ અને નોકરીઓમાં 16 ટકા અનામત આપતું બિલ પસાર કરી દેવામાં આવ્યું છે.